b'\n_START_ARTICLE_\nF\xc3\xb6rs\xc3\xa4kringskassan\n_START_PARAGRAPH_\nF\xc3\xb6rs\xc3\xa4kringskassan (Forsikringskassen) er en svensk statslig myndighed, der har ansvaret for store dele af det offentlige svenske velf\xc3\xa6rdssystem. Myndigheden administrerer i alt omkring halvtreds forskellige typer ydelser indenfor socialforsikring._NEWLINE_F\xc3\xb6rs\xc3\xa4kringskassans opgave er et unders\xc3\xb8ge, beslutte og udbetale bidrag og erstatninger i forbindelse med socialforsikring. Socialforsikringen antog i 2009 cirka 481 milliarder svenske kronor, eller modsvarende 15 procent af det svenske bruttonationalprodukt (BNP). I 2010 var de totale udgifter for de forsikringer og bidrag som F\xc3\xb6rs\xc3\xa4kringskassan administrerede p\xc3\xa5 cirka 211 milliarder svenske kronor, eller modsvarende 6 procent af Sveriges bruttonationalprodukt (BNP). Den store nedgang kommer sig af at forsikringer og bidrag, som udbetales til pensionister blev overf\xc3\xb8rt til det nyetablerede Pensionsmyndigheten. I 2010 fik godt og vel 3,2 millioner personer mindst \xc3\xa9n udbetaling fra F\xc3\xb6rs\xc3\xa4kringskassan, hvilket modsvarer omkring 54 procent af Sveriges befolkning i alderen 16\xe2\x80\x9364 \xc3\xa5r._NEWLINE_F\xc3\xb6rs\xc3\xa4kringskassan er med sine omkring 12.500 ansatte en af Sveriges st\xc3\xb8rste statslige myndigheder. Den opstod den 1. januar 2005 ved at Riksf\xc3\xb6rs\xc3\xa4kringsverket og de almennyttige l\xc3\xa4nsforsikringskasser blev sl\xc3\xa5et sammen. Samtidig oph\xc3\xb8rte F\xc3\xb6rs\xc3\xa4kringskassef\xc3\xb6rbundet med at eksistere._NEWLINE_Hovedkontoret ligger p\xc3\xa5 Klara V\xc3\xa4stra Kyrkogata 11 og Vasagatan 14 i Stockholm. Rundt om i Sverige findes cirka 60 lokale forsikringscentre (LFC) og 20 nationale centre (NFC). Kundekontakt sker p\xc3\xa5 servicekontorer, gennem selvbetjening via Internet samt i telefonkundetjenesten. behandlings -og unders\xc3\xb8gelsesarbejde sker i f\xc3\xb8rst og fremmest hos de forskellige forsikringscentre.'